હમણાં વિજયવાડામાં એક અનોખો એવૉર્ડ કાર્યક્રમ યોજાઈ ગયો. કાર્યક્રમ હતો દેશના પ્રથમ સોશિઅલ મીડિયા શિખર પરિષદ અને એવૉર્ડનો. આંધ્રપ્રદેશ સરકારે તેનું આયોજન કર્યું હતું. તેમાં સોશિઅલ મીડિયાના સ્ટારો, ચેનલો, તેમની પાછળ રહેલા પુરુષો અને સ્ત્રીઓ આવેલાં. દીપિકા પદુકોણે અને રાણા દગ્ગુબાટીને અનુક્રમે સોશિઅલ મીડિયા પરનાં સૌથી લોકપ્રિય અભિનેત્રી અને સૌથી સક્રિય દક્ષિણ ભારતીય અભિનેતાનો એવૉર્ડ મળ્યો. આ તબક્કે દીપિકા પદુકોણેએ જે વાત કરી તે સાંભળવા જેવી છે. તેણે કહ્યું કે “હું કંઈ ઑનલાઇન બહુ સક્રિય નથી, આમ છતાં પણ હું દેશભરમાં મોટી સંખ્યામાં ચાહકો ધરાવું છું કારણકે હું જે કંઈ કરું છું તે દિલથી કરું છું. હું સોશિઅલ મીડિયા પર બધું જ મૂકતી નથી, પરંતુ હા, મારા જીવનમાં જે કંઈ અગત્યની ઘટના બને તે જરૂર તેમાં મૂકું છું.” અહીં અટકો. દીપિકાની આ વાત ધ્યાનમાં લેવી છે, ખાસ કરીને સ્ત્રીઓએ.